PATVIRTINTA

Klaipėdos rajono savivaldybės tarybos

2022 m. rugpjūčio 25 d. sprendimu Nr. T11-292

**KLAIPĖDOS RAJONO SODININKŲ BENDRIJŲ SPECIALIOSIOS RĖMIMO PROGRAMOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos rajono sodininkų bendrijų specialioji rėmimo programa (toliau - Programa) skirta teikti finansinę paramą Klaipėdos rajono savivaldybės (toliau - Savivaldybė) teritorijoje esančioms sodininkų bendrijoms (toliau - Bendrijos) iš dalies kompensuoti išlaidas, skirtas statyti, tvarkyti, prižiūrėti, atnaujinti Bendrijos bendrojo naudojimo teritorijas ir jose esančią bendro naudojimo infrastruktūrą ir objektus.
2. Programa ir jos sąmata tvirtinama vieniems metams.
3. Lėšų šaltinis – Savivaldybės biudžeto arba kitos lėšos.

**II SKYRIUS**

**TIKSLAI IR UŽDAVINIAI**

1. Programos tikslas – padėti plėtoti ir puoselėti mėgėjišką sodininkystę, jos tradicijas, iš dalies kompensuojant Bendrijos bendrojo naudojimo objektų (kelių, gatvių, elektros tinklų, apšvietimo, vandens tiekimo, nuotekų šalinimo ir valymo bei kitų bendrojo naudojimo žemėje esančių statinių ar įrenginių) priežiūros, atnaujinimo ir statybos darbų, teisinės registracijos bei techninės dokumentacijos rengimo išlaidas.
2. Programos uždaviniai:
	1. skatinti mėgėjišką sodininkystę bei jos tradicijas;
	2. skatinti Bendrijas tinkamai prižiūrėti ir atnaujinti bendro naudojimo teritorijas, infrastruktūrą ir objektus;
	3. Bendrijoms suteikti žinių teritorijų planavimo, žemės naudojimo, infrastruktūros, kraštovaizdžio ir bendro naudojimo teritorijų tvarkymo, projektavimo darbų, techninės dokumentacijos rengimo ir būtinos dokumentų teisinės registracijos klausimais.

**III SKYRIUS**

**PROGRAMOS ĮGYVENDINIMUI SKIRTŲ LĖŠŲ PANAUDOJIMAS**

1. Finansinė parama Bendrijoms iš dalies kompensuojant išlaidas teikiama už Bendrijų teritorijoje esančių:
	1. bendro naudojimo objektų inventorizaciją ir teisinę registraciją (tik iš anksto suderinus su Savivaldybės administracija);
	2. naujų bendrojo naudojimo objektų statybai ir esamų objektų remontui reikalingos techninės dokumentacijos rengimą (tik iš anksto suderinus su Savivaldybės administracija);
	3. bendrojo naudojimo objektų remontą ir priežiūrą;
	4. kelių/gatvių, kurie nėra įtraukti į Klaipėdos rajono savivaldybės vietinės reikšmės kelių/gatvių sąrašą, parengtos projektinės dokumentacijos ir atliktus kapitalinio remonto arba rekonstrukcijos darbus iš anksto suderinus su Savivaldybės administracija ir vadovaujantis tvarkos aprašu, patvirtintu 2018 m. rugsėjo 28 d. Klaipėdos rajono savivaldybės tarybos sprendimu Nr. T11-428.
2. Dalinis išlaidų kompensavimas vienai Bendrijai per finansinius metus negali viršyti 15 procentų visų Programos lėšų ir pagal darbų pobūdį skiriama ne daugiau:

7.1. 80 % sumos, reikalingos kadastriniams matavimams, inventorizacijai, teisinei registracijai, techninių dokumentų parengimui;

7.2. 70 % sumos, reikalingos bendrojo naudojimo žemėje esančių bendrojo naudojimo objektų (kelių, gatvių, elektros tinklų, vandens tiekimo, nuotekų šalinimo ir valymo įrenginių bei kitų) atnaujinimo ir priežiūros darbams;

7.3. 60 % sumos, reikalingos bendrojo naudojimo žemėje esančių bendrojo naudojimo objektų (elektros tinklų, vandens tiekimo, nuotekų šalinimo ir valymo įrenginių) naujų bendrojo naudojimo objektų statybos darbams;

7.4. 50 % sumos, kelių/gatvių, kurios nėra įtrauktos į Klaipėdos rajono savivaldybės vietinės reikšmės kelių/gatvių sąrašą, kapitalinio remonto arba rekonstrukcijos darbams.

1. Bendrijos, turinčios skolų valstybei, Savivaldybei ar Savivaldybės valdomoms įmonėms, prašymai skirti finansinę paramą nenagrinėjami.

**IV SKYRIUS**

**PROGRAMOS VERTINIMO KOMISIJA**

1. Paraiškų Programos įgyvendinimui skirtoms lėšoms gauti vertinimo komisija (toliau - Komisija) sudaroma iš 7 asmenų: pirmininko ir jo pavaduotojo bei 5 narių, kuriuos skiria Savivaldybės taryba. Komisija sudaroma iš Savivaldybės tarybos narių ir Savivaldybės administracijos darbuotojų Savivaldybės tarybos kadencijos laikotarpiui.
2. Komisija yra kolegialus organas, teikiantis siūlymus Klaipėdos rajono savivaldybės administracijos direktoriui (toliau - Direktorius) dėl dalinio išlaidų kompensavimo skyrimo, išlaidų kompensacijos dydžio bei kitais Programos įgyvendinimo klausimais.
3. Komisijos pagrindinė veiklos forma – posėdžiai. Posėdžiai yra teisėti, jeigu juose dalyvauja daugiau nei pusė komisijos narių. Sprendimai priimami posėdyje dalyvaujančių komisijos narių balsų dauguma, balsams pasiskirsčius po lygiai sprendimą lemia komisijos pirmininko balsas.
4. Komisijos pirmininkas:
	1. sušaukia komisijos posėdžius, jiems pirmininkauja bei pasirašo komisijos posėdžių protokolus;
	2. atstovauja komisijai susitikimuose su sodininkų bendrijų atstovais, dalyvauja sudarant Programos sąmatą;
	3. konsultuoja sodininkų bendrijų atstovus, kitus suinteresuotus asmenis Programos lėšų panaudojimo, prašymų pateikimo ir kitais klausimais.
5. Programos vertinimo komisijos posėdžių darbą protokoluoja Direktoriaus įsakymu paskirtas Savivaldybės administracijos darbuotojas. Visi su Programos įgyvendinimu susiję dokumentai saugomi Savivaldybės administracijos Bendrųjų reikalų skyriuje.

**V SKYRIUS**

**IŠLAIDŲ DALINIO KOMPENSAVIMO TEIKIMO SĄLYGOS**

1. Programos nuostatai skelbiami Savivaldybės interneto svetainėje www.klaipedos-r.lt.
2. Kvietimai teikti prašymus gauti finansinę paramą skelbiami Savivaldybės interneto svetainėje www.klaipedos-r.lt ir vietos spaudoje ne vėliau, kaip prieš 45 kalendorines dienas iki prašymų pateikimo paskutinės dienos.
3. Kvietime teikti prašymus gauti finansinę poaramą turi būti nurodyta ir pateikta:

16.1. prašymų pateikimo vieta ir pateikimo būdas, prašymų pateikimo paskutinė diena ir valanda bei numatoma paskirstyti finansinės paramos bendra suma;

16.2. Programos nuostatų 1 priedas ir anketos (2 priedas) forma;

16.3. Programa arba nuoroda į interneto puslapį (jeigu skelbiama spaudoje).

1. Sodininkų bendrijos, pageidaujančios gauti finansinę paramą išlaidoms kompensuoti, Programos vertinimo komisijai pristato šiuos dokumentus:
	1. paraišką gauti dalinę kompensaciją (1 priedas). Paraiškos priimamos iki kiekvienų metų lapkričio 1 dienos;
	2. kartu su prašymu pateikiamas suvestinis dokumentų sąrašas (2 priedas) su darbų arba paslaugų atlikimo sutarčių, sąmatų, sąskaitų faktūrų ir atsiskaitymą patvirtinančių dokumentų patvirtintos kopijos;
	3. prašymai gauti kompensaciją pateikiami už einamaisiais metais atliktus darbus.
2. Programos vertinimo komisija į posėdžius gali kviesti prašymą pateikusių sodininkų bendrijų atstovus .
3. Komisija, gavusi visus reikiamus dokumentus, posėdyje apsvarsto pateiktą medžiagą ir priima nutarimą dėl siūlymo Direktoriui skirti dalinę kompensaciją bendrijai, siūlo kompensacijos dalį už atliktus ir bendrijos apmokėtus darbus. Direktorius, gavęs Komisijos siūlymą, savo įsakymu skiria kompensaciją arba priima motyvuotą atsisakymą skirti kompensaciją ir apie priimtą sprendimą informuoja bendriją raštu.
4. Savivaldybės administracijos direktorius, vadovaudamasis Lietuvos Respublikos vietos savivaldos įstatymo 29 straipsnio 8 dalies 5 punktu, atsižvelgdamas į Programos lėšų kiekį bei Komisijos siūlymą, įsakymu priima sprendimą dėl Bendrijų išlaidų dalinio kompensavimo. Informacija apie paramos skyrimą per 10 darbo dienų skelbiama Savivaldybės interneto svetainėje [www.klaipedos-r.lt](http://www.klaipedos-r.lt) ir pranešama Bendrijoms jų prašyme nurodytais kontaktais.
5. Pagal Direktoriaus įsakymu priimtą sprendimą dėl Bendrijai išlaidų dalinio kompensavimo skirtos paramos, lėšos išmokamos per 10 darbo dienų po to, kai Bendrija pateikia prašymą išmokėti skirtą paramos sumą (3 priedas) ir pareiškėjo duomenų anketą (4 priedas).

**VI SKYRIUS**

**PROGRAMOS KONTROLĖ**

1. Programos apskaitą tvarko Savivaldybės administracijos Centrinė buhalterija.
2. Už dalinės kompensacijos lėšų tikslingą panaudojimą atsako paramos gavėjas.
3. Paaiškėjus, kad skirta dalinė kompensacija buvo panaudota ne pagal paskirtį ar ji nebuvo panaudota sutartyje numatytomis sąlygomis arba laiku, kompensacijos gavėjas privalo lėšas grąžinti į savivaldybės biudžetą, to nepadarius, lėšos išieškomos teisės aktų nustatyta tvarka.
4. Komisija kiekvienais metais iki gegužės mėnesio 1 dienos už praėjusių metų darbą atsiskaito Savivaldybės tarybai.
5. Programos kontrolę vykdo Direktoriaus paskirtas savivaldybės administracijos darbuotojas. Programos lėšų panaudojimo auditą atlieka Kontrolės ir audito tarnyba ir/arba Centralizuotas vidaus audito skyrius.

**VII SKYRIUS**

**BAIGIAMOSIOS NUOSTATOS**

1. Programos nuostatus tvirtina, keičia, papildo ar pripažįsta netekusiais galios Savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos rajono sodininkų bendrijų

specialiosios rėmimo programos nuostatų

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sodininkų bendrijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens kodas, juridinio asmens buveinės adresas, telefono numeris, kontaktai susisiekimui ir informacijai)

Klaipėdos rajono

Sodininkų bendrijų specialiosios rėmimo programos

Komisijai

**PARAIŠKA**

**GAUTI FINANSINĘ PARAMĄ**

**PAGAL KLAIPĖDOS RAJONO SODININKŲ BENDRIJŲ** **SPECIALIĄJĄ RĖMIMO PROGRAMĄ**

202\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

**Gargždai**

Prašome skirti finansinę paramą pagal 2022 m. ............... d. Klaipėdos rajono savivaldybės tarybos sprendimu Nr. T11-........... patvirtintus „Klaipėdos rajono sodininkų bendrijų specialiosios rėmimo programos nuostatus“ iš dalinai kompensuoti patirtas išlaidas einamaisiais 20\_\_\_\_ m. vykdant Bendrijos bendrojo naudojimo teritorijose nurodytus darbus:

|  |
| --- |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |

(Trumpas atliktų darbų aprašymas, bendra išlaidų tinkamų kompensacijai gauti suma)

Patvirtiname, kad darbai ir/ar paslaugos, dėl kurių prašome finansinės paramos daliniam patirtų išlaidų kompensavimui, yra tinkamai, kokybiškai ir visiškai atlikti.

Patvirtinu, kad su Klaipėdos rajono sodininkų bendrijų specialiosios rėmimo programos nuostatais, sąlygomis ir įsipareigojimais esu susipažinęs/usi.

Bendrijos pirmininkas/ė \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ (Parašas) (Vardas ir pavardė)

A. V.

Klaipėdos rajono sodininkų bendrijų

specialiosios rėmimo programos nuostatų

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sodininkų bendrijos pavadinimas)

**SUVESTINIS TEIKIAMŲ DOKUMENTŲ SĄRAŠAS PRIE PARAIŠKOS**

202\_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

**Gargždai**

|  |  |  |  |  |  |  |
| --- | --- | --- | --- | --- | --- | --- |
| Eil. | Objekto pavadinimas, rangovas  |  | Dokumento |  | Lapų | Suma |
| Nr. | ir jame atlikti darbai | pavadinimas | Nr. | data | skaičius | Eur. |
| 1.1 |  |  |  |  |  |  |
| 1.2 |  |  |  |  |  |  |
| 1.3 |  |  |  |  |  |  |
| 1.4 |  |  |  |  |  |  |
|  |  |  |  | Iš viso: |  |  |
| 2.1 |  |  |  |  |  |  |
| 2.2 |  |  |  |  |  |  |
| 2.3 |  |  |  |  |  |  |
| 2.4 |  |  |  |  |  |  |
|  |  |  |  | Iš viso: |  |  |
| 3.1 |  |  |  |  |  |  |
| 3.2 |  |  |  |  |  |  |
|  |  |  |  |  |  |  |
|  |  |  |  | Iš viso: |  |  |
|  |  |  |  | **Iš viso:** |  |  |

Bendrijos pirmininkas/ė                        \_\_\_\_\_\_\_\_\_\_\_\_\_\_\_                  \_\_\_\_\_\_\_\_\_\_\_\_\_\_\_\_\_\_\_\_

                                                             (Parašas)                                                  (Vardas ir pavardė)

A. V.

Klaipėdos rajono sodininkų bendrijų

specialiosios rėmimo programos nuostatų

3 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sodininkų bendrijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens kodas, juridinio asmens buveinės adresas, telefono numeris, kontaktai susisiekti ir informacijai)

Klaipėdos rajono savivaldybės administracijai

**PRAŠYMAS**

**IŠMOKĖTI PASKIRTĄ FINANSINĘ PARAMĄ**

**PAGAL KLAIPĖDOS RAJONO SODININKŲ BENDRIJŲ** **SPECIALIĄJĄ RĖMIMO PROGRAMĄ**

20 \_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

Gargždai

Prašome išmokėti ............... Eur finansinę paramą pagal Klaipėdos rajono sodininkų bendrijų specialiąją rėmimo programą paskirtą 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_ d. Klaipėdos rajono savivaldybės administracijos direktoriaus įsakymu Nr. .................

|  |  |
| --- | --- |
|   |   |

Bendrijos pirmininkas/ė                         \_\_\_\_\_\_\_\_\_\_\_\_\_\_\_                  \_\_\_\_\_\_\_\_\_\_\_\_\_\_\_\_\_\_\_\_

                                                                            (Parašas)                                                  (Vardas ir pavardė)

A. V.

Klaipėdos rajono sodininkų bendrijų

specialiosios rėmimo programos nuostatų

4 priedas

**PAREIŠKĖJO DUOMENŲ ANKETA**

**PAGAL KLAIPĖDOS RAJONO SODININKŲ BENDRIJŲ** **SPECIALIĄJĄ RĖMIMO PROGRAMĄ PARAMAI GAUTI**

20 \_\_\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d.

|  |  |
| --- | --- |
| Bendrijos pavadinimas |    |
|   |   |
| Bendrijos buveinės adresas   |    |
|   |   |
| Bendrijos JAR kodas |   |
|   |   |
| Bendrijos atsiskaitomosios sąskaitos numeris,banko pavadinimas, |   |
|   |
| banko kodas |   |
|   |
| Kontaktinis asmuo vardas, pavardė |    |
|   |   |
| Telefono numeris |    |
|   |   |
| Elektroninio pašto adresas  |   |
|   |   |
|  |

**Pavirtinu, kad visi šioje anketoje pateikti duomenys yra teisingi.**

|  |  |
| --- | --- |
|   |   |

Bendrijos pirmininkas/ė                           \_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)                                              (Vardas ir pavardė)

A. V.